PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov v znení neskorších predpisov)
1. Pripravovaný právny predpis:
Návrh vyhlášky Ministerstva investícií, regionálneho rozvoja a informatizácie Slovenskej republiky, ktorou sa mení a dopĺňa vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy v znení vyhlášky č. 46/2025 Z. z. (ďalej len „návrh vyhlášky“)
2. Základné ciele právnej úpravy:
Cieľom návrhu vyhlášky je najmä úprava a zosúladenie podzákonnej regulácie vo väzbe na legislatíve úpravy prijaté zákonom č. 67/2026 Z. z., ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov. 
3. Zhodnotenie súčasného stavu:
Návrh vyhlášky reaguje na vývoj právnej úpravy v oblasti informačných technológií verejnej správy, a to najmä na zmeny v legislatíve prijaté zákonom č. 67/2026 Z. z., ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov. 
4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy návrhu vyhlášky formou zasielania podnetov či návrhov v intenciách vecného zamerania podľa bodu 2.
Lehota na vyjadrenie je do 9. septembra 2026.
5. Kontaktné údaje:
Ministerstvo investícií, regionálneho rozvoja a informatizácie Slovenskej republiky
sekcia informačných technológií verejnej správy
Pribinova 25
811 09 Bratislava
email: nikola.spisiakova@mirri.gov.sk, michal.cenkner@mirri.gov.sk
6. Predpokladaný termín začatia pripomienkového konania:
druhá polovica septembra 2026

